עם פינוי אושוויץ, שמר קלר על אסירים שהועברו למחנה הריכוז גרוס-רוזן, ולאחר מכן פיקד על ידי יחידה קרבית של האס אס. בתחילת מאי 1945 הוא נפל בשבי באוסטריה על ידי האמריקאים והוחזק עד 1948.
הוא חזר למשפחתו בבראונשווייג וחזר לעבוד כנגר. באפריל 1960 הוציאה הפרקליטות של פרנקפורט צו מעצר שהוצא לפועל בספטמבר לאחר שנקבע בוודאות מקום הימצאו של קלר.
ב-19 באוגוסט 1965 הרשיע אותו בית המשפט ברצח ב-475 מקרים לפחות, בסיוע לרצח משותף של לפחות 2730 מקרים, וגזר עליו מאסר עולם בתוספת 15 שנים. העד גלובאקי העיד בבית המשפט כי קלר הרג את נשים ששרדו את הטבח שבוצע בשאר הנשים לאחר ניסיון בריחה באמצעות הזרקת פנול.
בזמן שהיה בכלא, קלר התראיין לעיתונאי ויוצר הסרטים אבו דמנט. כשדמנט דיבר על הכחשת שואה, קלר אמר:
ב-25 בינואר 1988 הושעה עונשו של קלר על תנאי. ב-10 ביוני, הוא נצטווה לרצות את היתרה על תנאי. לאחר שבעה חודשי חופש, הוא מת בגיל 83.
ב.מ.וו סדרה 8
ב.מ.וו סדרה 8 (בגרמנית: BMW 8 Series) היא מכונית ספורט יוקרתית במרכב קופה וקבריולה, בעלת ארבעה מקומות ישיבה, שמיוצרת על ידי ב.מ.וו משנת 2018. היא נחשפה במרוץ 24 השעות של לה מאן ב-15 ביוני 2018 והגיעה לישראל בדצמבר 2018.
חטיבת M של ב.מ.וו חשפה ב-4 ביוני 2019 את ב.מ.וו M8 כגרסת הביצועים הגבוהים של סדרה 8.
היסטוריה.
הסדרה 8 יוצרה בין השנים 1990 ל-1999 ואז הופסק הייצור שלה, לאחר עשרים שנה ב-2018 חשפה בעצם את הדור השני אבל זה דגם אחר המשתמש באותו שם מ-1990.
עיצוב.
העיצוב החוצוני והפנימי יוקרתי וספורטיבי ונשאר נאמן לקונספט שהוצג ב-2017. לפי ב.מ.וו הסדרה 8 מציעה ביצועים כמו פורשה 911 ויוקרה כמו מרצדס-בנץ S-קלאס. חיצונית הדגם יותר ספורטיבי אך גם משלב אלמנטים יוקרתיים, פנים המכונית יותר יוקרתי אך גם כולל מושבי ספורט והגה ספורטיבי.
מפרט טכני.
סדרה 8 משווקת עם שתי יחידות הנעה (בנזין ודיזל).
גרסאות השקה.
את הסדרה 8 משווקת ב.מ.וו בשלוש גרסאות מרכב:
קופה.
גרסה בעלת שתי דלתות וארבעה מושבים (שניים רגילים מקדימה ושניים קטנים מאחור). זאת הגרסה הבסיסית והראשונה של הסדרה 8. (המפרט הטכני שלה מפורט למעלה).
קבריולה.
גרסה במרכב קבריולה בעלת שתי דלתות וארבעה מושבים (שתיים רגילים מקדימה ושתיים קטנים מאחור). את גג האריג של הדגם, בצבע שחור או בגוון כסוף כאופציה, ניתן לפתוח/לסגור בלחיצת כפתור בזמן של 15 שניות ועד למהירות של 50 קמ"ש. בתחום ההנעה דגם הקבריולה משווק עם שני המנועים של הקופה אך נתון התאוצה שונה עקב הגג הנפתח, 3.9 שניות בגרסת M850i xDrive במקום 3.7 שניות בקופה, ו-5.2 שניות בגרסת 840d xDrive במקום 4.9 שניות בקופה. גרסת הקבריולה נחשפה ב-2 בנובמבר 2018.
גראן קופה.
היא גרסה במרכב קופה אך עם ארבע דלתות וארבעה מושבים שתיים מקדימה רגילים ומרווחים ושתיים מאחורה מרווחים יותר. העיצוב שלה מרהיב יותר ויוקרתי יותר משל גרסאות הקופה והקבריולה. היא משווקת עם שלושה מנועים במקום שתיים בגרסאות הקופה והקבריולה עקב היותה מכונית מנהלים יותר ומצריכה מערכות הנעה חלשות יותר, אך עדיין מציעה כ"ס גבוה וגרסת ביצועים בעלת כוח גבוה. לדגם אורך של 5,082 מ"מ, רוחב של 1,932 מ"מ, גובה של 1,407 מ"מ ובסיס גלגלים של 3,032 מ"מ, ארוכה ב-240 מ"מ מדגם הקופה, רחבה ממנו ב-30 מ"מ, גבוהה יותר ב-66 מ"מ ועם תוספת של 201 מ"מ לבסיס הגלגלים. נפח תא המטען בדגם עומד על 440 ליטר. היא נחשפה ב-19 ביוני 2019.
היצע המנועים שלה הוא שני מנועים בנזין ואחד דיזל:
840i (הנעה אחורית): מנוע בנזין I6 צילינדרים בנפח 3.0 ליטר טורבו המספק 340 כ"ס ומומנט מרבי של 51 קג"מ בין 1600–4500 סל"ד. תיבת הילוכים אוטומטית בעלת שמונה הילוכים והנעה אחורית. נתון התאוצה עומד על 5.2 שניות או 4.9 שניות עם הנעה כפולה ומהירות מרבית מוגבלת אלקטרונית של 250 קמ"ש. צריכת הדלק המשולבת עומדת על 13.3-13.9 ק"מ לליטר.
M850i xDrive (הנעה כפולה): מנוע בנזין V8 צילינדרים בנפח 4.4 ליטר טווין-טורבו המספק 530 כ"ס בין 5,500-6,500 סל"ד ומומנט מרבי של 76.5 קג"מ המתקבל בין 1,800-4,600 סל"ד. תיבת הילוכים אוטומטית בעלת שמונה הילוכים והנעה כפולה. נתון התאוצה עומד על 3.9 שניות ומהירות מרבית מוגבלת אלקטרונית של 250 קמ"ש. צריכת הדלק המשולבת עומדת על 10 ק"מ לליטר.
840d xDrive (הנעה כפולה): מנוע דיזל I6 צילינדרים בנפח 3.0 ליטר טורבו המספק 320 כ"ס ומומנט מרבי של 69.3 קג"מ בין 1750–2250 סל"ד. תיבת הילוכים אוטומטית בעלת שמונה הילוכים והנעה כפולה. נתון התאוצה עומד על 5.1 שניות ומהירות מרבית של 250 קמ"ש. צריכת הדלק המשולבת עומדת על 16.9-15.9 ק"מ לליטר.
ב.מ.וו M8.
היא גרסת הביצועים הגבוהים לסדרה 8, שמיוצרת על ידי חטיבת M של ב.מ.וו. היא משווקת עם מערכות הנעה משודרגות ובשלושה גרסאות מרכב, קופה, קבריולה וגראן קופה. היא נחשפה ב-5 ביוני 2019.
מתיחת פנים שנת 2022.
ב-26 בינואר 2022 חשפה ב.מ.וו את מתיחת הפנים לסדרה 8. מתיחת הפנים כוללת עיצוב מעודכן לגריל הקדמי עם צלעות כפולות מוארות (כמו בדגמי X7), כונסי האוויר בפגוש הקדמי קיבלו לעיצוב חדש, פנסי החזית קיבלו תאורת LED כסטנדרט אותה ניתן לשדרג לתאורת הלייזר המתקדמת יותר של החברה. נמצא גם חישוקי 20 אינץ' בעיצובים חדשים. בתא הנוסעים השינויים מינוריים ומסתכמים בעיקר בהתקנה של מערכת מולטימדיה מעודכנת עם מסך מגע בקוטר 12.3 אינץ' במקום 10.25 אינץ' יחד עם שדרוג קל לגימור ואופציות חדשות לריפודי המושבים. כל דגמי סדרה 8 מגיעים עם חבילת M ספורט כסטנדרט. בתחום ההנעה אין כל שינוי.
פוסטאוטלקה
פוסטאוטלקה (בהונגרית: Pusztaottlaka) הוא כפר קטן בנפת מזקובאצ'האזה שבמחוז בקש בדרום מזרח הונגריה.
כמו יישובים רבים באירופה גם מספר התושבים בפוסטאוטלקה נמצא בירידה. בשנת 1990 חיו בכפר 501 תושבים, ובשנת 2021 רק 297 תושבים.
הכפר הוקם בשנת 1929 ונקרא תחילה אוטלקה (Ottlaka).
סמל הכפר כולל עלי טבק כסימן לגידול העיקרי שהתקיים בכפר, אריה המסמל כוח אומץ והתמדה עם צלב המעיד על תושביה הנוצרים של הכפר.
לכפר יש הסכם עיר תאומה, הכפר וילאגוש (Világos) מרומניה.
שלמה אבן עזרא
הרב חיים שלמה אבן עזרא השני היה רב, דיין ודרשן באזמיר במאה ה-18. מחבר ספר יד שלמה.
תולדותיו.
נולד לרבי אברהם אבן עזרא, מחבר ספר בתי כנסיות, בנו של רבי שלמה אבן עזרא הראשון. נודע בחסידותו הגדולה, במהלך הפולמוס על אכילת יוגורט של גויים באזמיר, נטען כי הרב שלמה היה אוכל אותו, לשמע טענה זו, כתב הרב חיים פאלאגי :.
בשנת תקל"ד מונה לדיין בכיר בעיר. תורתו מובאת אצל גדולי חכמי אזמיר, וביניהם רבי יעקב אלבעלי, רבי אליקים גאטינייו, רבי חיים בנימין פונטרימולי בספרו פתח הדביר, כותב:
נפטר באזמיר בי"א בחשון ה'תקמ"ב (1782). הגאון הרב רפאל יוסף חזן הספיד אותו.
משפחתו.
אחיו היה הרב משה. נישא למרת ששבונה, בתו של הרב אברהם אבן גבאי, שהאריכה ימים אחרי בעלה. בניהם היו רבי יהודה ורבי אברהם.
מי ברק
מי ברק הוא תאגיד המים והביוב של בני ברק.
תאגיד "מי ברק" הוקם על ידי עיריית בני ברק בשנת תשס"ט (2009), מתוקף חוק תאגידי המים והביוב תשס"א (2001). התאגיד אמון על הספקת מים וסילוק הביוב לכ-250,000 תושבי העיר.
רקע.
בני ברק, שהוקמה בשנת 1924, היא העיר הצפופה ביותר בגוש דן, בעיר פועלים אלפי מוסדות דת. בני ברק חברה באיגוד ערים אזור דן (שפד"ן). עיריית בני ברק מחזיקה ב-100% ממניות התאגיד. רוב כספי החברה מושקעים ברכישה ואספקת מים, שדרוג קווי מים וביוב, באיכות מים וויסות לחצים, לסילוק הביוב, שדרוג קוים והולכה לשפד"ן.
מערך המים וסילוק הביוב בעיר.
מקורות המים לעיר.
65% ממקורות המים לבני ברק מגיעים מחברת 'מקורות'. העיר מקבלת מים מקו מקורות ראשי 70" העובר לאורך כביש 4, וקו מקורות נוסף לצפון העיר העובר דרך שכונת אם המושבות בפתח תקווה. שאר 35% ממקורות המים של בני ברק, מגיעים מקידוחי בארות ובריכות אגירה. ברשות העיר חמש בארות מקידוחים מקומיים השואבים מים מעומקים של 50–110 מ'. שני מאגרי מים, הגדול ביניהם (מאגר המים הגדול בגוש דן) הוא מאגר הממוקם בהר הבנים בנפח של 17,000 מ"ק. מאגר נוסף תת-קרקעי ממוקם במתחם מגדל המים ברחוב חזון איש, בנפח של 10,000 קוב. בנוסף, התאגיד מקים מאגר מים נוסף בנפח 18 אלמ"ק בצפון העיר.
רשתות מים של בני ברק, כוללות עשרות ק"מ של צנרת בקטרים שונים כולל אביזרי מים מגוונים ובין היתר: מגופים, הידרנטים ועוד. גם רשת סילוק הביוב כוללת עשרות ק"מ של צנרת. הביוב מועבר לטיהור שלישוני באמצעות השפד"ן. בצנרת מותקנים חיישני בקרה המתריעים על כל חריגה באיכות ולחץ המים ובמפלס הביוב, מגופים חשמליים אוטומטים המסייעים בשליטה וויסות לחצים מרחוק, מדי לחץ, מדי כלור, גלאי אש, מצלמות ועוד.
איכות המים בעיר נדגמת בתדירות יומית מכל אתרי אספקת המים לעיר על ידי משרד הבריאות ומי ברק. תוצאות הדגימות מפורסמות על בסיס רבעוני, חצי שנתי ושנתי. מאגרי המים בעיר בעלי יכולת אספקת מים לעיר למשך 48 שעות למקרה של שעת חרום. בנוסף, התאגיד מחזיק במחסן עם ציוד מלא לחלופות אספקת מים, ציוד טכנולוגי והנדסי.
שפכי העיר מוזרמים למאסף הירקון בצפון מערב העיר ולמאספים משותפים עם רמת גן בדרום. שפכי העיר מגיעים למט"ש מרכזי של השפד"ן בסמוך לראשון לציון ומשם עוברים לאחר טיהור, לחקלאות בדרום הארץ.